สวัสดีค่ะ หนูมีอาการพูดคนเดียวตั้งแต่เด็กและก็ชอบจินตนาการในหัวบ่อยๆ หลายครั้งที่จินตนาการหนูก็จะพูดสิ่งจินตนาการออกมาเหมือนว่าภาพที่อยู่ในหัวมันมีจริงอ่ะค่ะ หลายครั้งที่หนูควมคุมอารมณ์ตัวเองไม่ได้ บางทีเจอเรื่องเล็กๆน้อยๆก็ร้องไห้ออกมา หรือบางทีก็โมโหง่าย หลายครั้งที่หนูทำอะไนสักอย่างลงไปโดยที่ไม่รู้ตัว เหมือนกับว่าตอนที่เสียใจมากๆหรือโมโหมากๆหนูจะไม่มีสติ แบบนี้เรียกว่าเป็นโรคอะไรรึเปล่าคะ?
สวัสดีค่ะ อาการพูดคนเดียว จินตนาการอะไรไปต่างๆ ควมคุมอารมณ์ไม่ค่อยได้ดังกล่าวมานั้น อาจจะเป็นกลุ่มอาการของโรคจิตเภท ความผิดปกติในการควบคุมอารมณ์และความรู้สึก ความผิดปกติทางบุคลิกภาพ โรคซึมเศร้าที่มีความเป็นจิตเภทร่วมด้วยโรคจิตเภท เป็นโรคความผิดปกติทางจิตที่รุนแรงและเรื้อรัง ส่งผลต่อการพูด การคิด การรับรู้ ความรู้สึก และการแสดงออกของผู้ป่วย ทำให้ผู้ป่วยมีอาการต่าง ๆ อย่างประสาทหลอน หลงผิด ปลีกตัวจากสังคม หรือไม่สามารถใช้ชีวิตในสังคมได้ตามปกติ ซึ่งปัจจุบันยังไม่พบสาเหตุที่แน่ชัดของโรคนี้ การรักษาคือการใช้ยาภายใต้การดูแลของจิตแพทย์ในระยะยาวซึ่งการให้ได้การวินิจฉัยที่แน่ชัด ควรพบแพทย์เพื่อตรวจประเมินอาการทางจิตอย่างละเอียดและเข้ารับการรักษาอย่างเหมาะสมด้วยยาหรือการทำจิตบำบัดต่อไป ในเบื้องต้นพยายามหลีกเลี่ยงปัจจัยที่กระตุ้นให้มีอาการ ตั้งสติ ควบคุมอารมณ์ หากมีปัญหาอะไรพยายามหาทางแก้ไขหรือระบายให้ผู้ที่ไว้ใจได้ฟัง ถ้ามีอาการเห็นภาพหลอน ได้ยินเสียงที่ไม่มียริง ให้รีบไปพบแพทย์